text: Skodborg: Mand fundet død
  04 januar 2011 kl. 14.15
  En mand er tirsdag eftermiddag fundet død på en ejendom i Skodborg syd for Vejen mellem Kolding og Esbjerg. Politiet betegner omstændighederne omkring dødsfaldet som mistænkelige.
  I følge TV SYDs oplysninger drejer det sig om en 42-årig lokal gårdejer/entreprenør på Gilbjergvej. 
  Politiet har derfor iværksat en nærmere undersøgelse med hjælp fra kriminalteknikere og retsmedicinere. 
  Undersøgelserne foregår i øjeblikket, og der kan derfor ikke siges yderligere om omstændighederne ved dødsfaldet.
  
  Efterforsker mistænkeligt døsfald  
  Syd- og Sønderjyllands Politi har endnu ikke mange oplysninger i sagen, men vagtchefen bekræfter,  at man efterforsker et "mistænkeligt dødsfald" på en adresse i Skodborg.
  TV SYD følger sagen, og du kan se nærmere om dødsfaldet i aftenens nyhedsudsendelse kl. 19.30
  